钦定古今图书集成/明伦汇编/官常典/第183卷 > 魏相
## 钦定古今图书集成/明伦汇编/官常典/第183卷 > 魏相

按《汉书》本传，“相字弱翁，济阴定陶人也。徙平陵。少学
《易》，为郡卒史。举贤良，以对策高第，为茂陵令。顷之，御
史大夫桑弘羊客诈称御史止传丞，不以时谒，客怒
缚。丞相疑其有奸，收捕案致其罪，论弃客市，茂陵大
治。后迁河南太守，禁止奸邪，豪强畏服。会丞相车千
秋死。先是，千秋子为雒阳武库令，自见失父，而相治”
郡严，恐久获罪，乃自免去。相使掾追呼之，遂不肯还。
相独恨曰：“大将军闻此令去官，必以为我用丞相死，
不能遇其子，使当世贵人非我殆矣。”武库令西至长
安，大将军霍光果以责过，相曰：“幼主新立，以为函谷
京师之固，武库精兵所聚，故以丞相弟为关都尉，子
为武库令。今河南太守不深惟国家大策，苟见丞相
不在，而斥逐其子，何浅薄也！”后人有告相贼杀不辜，
事下有司。河南卒戍中都官者二三千人，遮大将军，
自言愿复留作一年，以赎太守罪。河南老弱万馀人
守关，欲入上书，关吏以闻，大将军用武库令事，遂下
相廷尉狱。久系逾冬，会赦出，复有诏守茂陵令，迁扬
州刺史。考案郡国守相，多所贬退。相与丙吉相善，时
吉为光禄大夫，予《相书》曰：“朝廷已深知弱翁治行，方
且大用矣。愿少慎事自重，藏器于身。”相心善其言，为
霁威严。居部二岁，征为谏大夫，复为河南太守。数年，

平侯山复领尚书事，相因。平恩侯许伯奏封事，言：“《春
秋》讥世卿，恶宋三世为大夫及鲁季孙之专权，皆危
乱国家。自后元以来，禄去王室，政繇冢宰。今光死，子
复为大将军，兄子秉枢机，昆弟、诸婿据权埶在兵官，
光夫人显及诸女皆通籍长信宫，或夜诏门出入，骄
奢放纵。恐寖不制，宜有以损夺其权，破散”阴谋，以固
万世之基，全功臣之世。又《故事》，诸上书者皆为二封，
署其一曰“副”，领尚书者先发副封，所言不善，屏去不
奏。相复因许伯白去副封，以防雍〈同壅〉蔽。宣帝善之，诏
相给事中，皆从其议。霍氏杀许后之谋始得上闻，乃
罢其三侯，令就第，亲属皆出补吏。于是韦贤以老病
免，相遂代为丞相，封高平侯，食邑八百户。及霍氏怨，
相又惮之，谋矫太后诏，先召斩丞相，然后废天子。事
发觉，伏诛。宣帝始亲万机，厉精为治，练群臣，核名实，
而相总领众职，甚称上意。元康中，匈奴遣兵击汉屯
田车师者不能下。上与后将军赵充国等议，欲因匈
奴衰弱，出兵击其右地，使不敢复扰。西域相上书谏
曰：“臣闻之，救乱诛暴谓之义兵。兵义者王，敌加于己
不得已而起者谓之应兵。兵应者胜，争恨小，故不忍
愤怒者谓之忿兵。兵忿者败，利人土地货宝者谓之
贪兵。兵贪者破。恃国”家之大，矜民人之众，欲见威于
敌者，谓之骄兵，兵骄者灭。此五者，非但人事，乃天道
也。间者匈奴尝有善意，所得，汉民辄奉归之，未有犯
于边境，虽争屯田车师，不足致意中。今闻诸将军欲
兴兵入其地，臣愚不知此兵何名者也。今边郡困乏，
父子共犬羊之裘，食草莱之实，常恐不能自存，难以
动兵。军旅之后，必有凶年。言民以其愁苦之气，伤阴
阳之和也。出兵虽胜，犹有后忧，恐灾害之变，因此以
生。今郡国守相多不实选，风俗尤薄，水旱不时。案今
年计子弟杀父兄，妻杀夫者，凡二百二十二人，臣愚
以为此非小变也。今左右不忧此，迺欲发兵报纤介
之忿于远夷，殆孔子所谓“吾恐季孙之忧不在颛臾
而在萧墙之内也。愿陛下与平昌侯、乐昌侯、平恩侯
及有识者详议迺可。”上从相言而止。相明《易经》，有师
法，好观汉故事及便宜章奏，以为古今异制，方今务
在奉行故事而已。数条汉兴已来国家便宜行事，及
贤臣贾谊、晁错、董仲舒等所言，奏请施行之。曰：“臣闻
明主在上，贤辅在下，则君安虞而民和睦。”臣相幸得
备位，不能奉明法，广教化，理四方，以宣圣德，民多背
本趋末，或有饥寒之色，为陛下之忧，臣相罪当万死。
臣相知能浅薄，不明国家大体时用之宜，惟民终始，
未得所繇。窃伏观先帝圣德仁恩之厚，勤劳天下，垂
意黎庶，忧水旱之灾，为民贫穷，发仓廪，赈乏餧，遣谏
大夫博士巡行天下，察风俗，举贤良，平冤狱，冠盖交
道，省诸用，宽租赋，弛山泽波池，禁秣马酤酒贮积，所
以周急继困，慰安元元，便利百姓之道甚备。臣相不
能悉陈，昧死奏故事诏书，凡二十三事。臣谨案：王法
必本于农，而务积聚，量入制用，以备凶灾。亡六年之
畜，尚谓之急。元鼎二年，平原、渤海、太山、东郡，溥“被灾
害，民饥死于道路。二千石不豫虑其难，使至于此。赖
明诏振救，乃得蒙更生。今岁不登，谷暴腾踊，临秋收
敛，犹有乏者，至春恐甚，亡以相恤。西羌未平，师旅在
外，兵革相乘，臣窃寒心，宜蚤图其备。唯陛下留神元
元帅，繇先帝盛德，以抚海内。”上施行其策。又数表采
《易阴阳》及《明堂月令》奏之曰：“臣相幸得备员，奉职不
修，不能宣广教化，阴阳未和，灾害未息，咎在臣等。臣
闻《易》曰：‘天地以顺动，故日月不过，四时不忒；圣王以
顺动，故刑罚清而民服。天地变化，必繇阴阳。阴阳之
分，以日为纪。日冬夏至，则八风之序立，万物之性成，
各有常职，不得相干。东方之神，太昊乘震，执规司春；
南方之神，炎帝乘离，执衡司夏；西方之神，少昊乘兑，
执矩司秋；北方之神，颛顼乘坎，执权司冬；中央之神，
黄帝乘坤艮，执绳司下土’。”兹五帝所司，各有时也。东
方之卦，不可以治西方；南方之卦，不可以治北方。春
兴《兑》治则饥；秋兴《震》治则华；冬兴《离》治则泄；夏兴《坎》
治则雹。明王谨于尊天，慎于养人，故立羲和之官，以
“乘四时节，授民事。君动静以道，奉顺阴阳，则日月光
明，风雨时节，寒暑调和，三者得叙，则灾害不生，五谷
熟，丝麻遂，草木茂，鸟兽蕃，民不夭疾，衣食有馀。”若是，
则君尊民说，上下亡怨，政教不违，礼让可兴。夫风雨
不时则伤农桑，农桑伤则民饥寒，饥寒在身则亡廉
耻，寇贼奸宄所繇生也。臣愚以为阴阳者，王事之本，
群生之命，自古贤圣，未有不繇者也。天子之义，必纯
取法天地，而观于先圣高皇帝所述《书》天子所服第
八曰：大谒者臣章受诏长乐宫，曰：令群臣议天子所
服，以安治天下。相国臣何，御史大夫臣昌，谨与将军
臣陵，太子太傅臣通等议，春夏秋冬，天子所服，当法
天地之数，中得人和。“故自天子、王侯、有土之君，下及
兆民，能法天地，顺四时，以治国家，身亡祸殃，年寿永
究，是奉宗庙安天下之大礼也。臣请法之。”中谒者赵尧举春，李舜举夏，儿汤举秋，贡禹举冬，四人各职一
时。大谒者襄章奏，制曰：“可。”孝文皇帝时，以二月施恩
惠于天下，赐孝弟力田，及罢军卒祠死事者，颇非时
节。御史大夫晁错时为太子家令，奏言其状：“臣相伏
念陛下恩泽甚厚，然而灾气未息，窃恐诏令有未合
当时者也。愿陛下选明经通知阴阳者四人，各主一
时，时至，明言所职，以和阴阳，天下幸甚。”相数陈便宜，
上纳用焉。相敕掾史案事郡国，及休告从家还至府，
辄白四方异闻，或有逆贼风雨灾变，郡不上，相辄奏
言之。时丙吉为御史大夫，同心辅政，上皆重之。相为
人严毅，不如吉宽。视事九岁，《神爵》三年薨，谥曰宪侯。
子弘嗣。